פירוש נוסף ערך זה עוסק בתאולוג בריטי, מחבר הספר שטוחלנדיה. אם התכוונתם למשמעויות אחרות, ראו אדווין אבוט.

**אדווין אבוט אבוט** (באנגלית: **Edwin Abbott Abbott**;‏ 20 בדצמבר 1838 – 12 באוקטובר 1926) היה מנהל בית הספר של הסיטי של לונדון, מורה לאנגלית, סופר ותאולוג בריטי. הוא פרסם ספרים רבים, בהם שטוחלנדיה - יצירתו המפורסמת ביותר.

ביוגרפיה
--------

אבוט נולד ב-20 בדצמבר 1838, במרילבון שבלונדון, בריטניה, והיה לבנם בכורם של אדווין אבוט וג'יין אבוט שהיו בני דודים מדרגה ראשונה, מה שמסביר את הכפילות הנדירה בשמותיו האחרונים (השם האמצעי ושם המשפחה). 

אבוט התחנך בבית הספר של הסיטי של לונדון ובמכללת סנט ג'ון של אוניברסיטת קיימברידג', שם סיים בהצטיינות לימודים קלאסיים, מתמטיקה ותאולוגיה. לאחר שב-1861 הוסמך למורה, כיהן כמורה במכללה, וב-1863 התמנה לכומר. בשל ההגבלה על נישואין שהייתה נהוגה אז במכללה, נאלץ להתפטר מתפקידיו שם כדי להינשא למרי אליבת'. לזוג נולדו בן ובת.

לאחר כהונת הוראה קצרה בבית הספר של המלך אדוארד בברמינגהאם, התמנה ב-1865 למשרת מנהל בית הספר של הסיטי של לונדון, עם פרישתו של ד"ר ג. פ. מורטימר מהתפקיד. בתפקיד זה כיהן במשך 24 השנים הבאות, ובית הספר שעוד לפני כן יצא שמו כבעל מוניטין, הגיע תחת הנהלתו של אבוט להישגים גבוהים עוד יותר. על כשרונותיו בהוראה וחינוך נכתב:

> 
> גדולתו כמחנך נגזר חלקית מהנהגת שיטות חדשניות בהוראה, חלקית מחניכת חידושים רבים בתוכנית הלימודים בבית הספר, וחלקית ממה שאי אפשר לכנות אלא "גאונות בהוראה".
> 
> 
> 
> — אתר MacTutor History of Mathematics archive
> 

כמורה הוא מתואר: למרות מבנה גופו העדין והשברירי, יכל לשמור על משמעת ללא מאמץ.

אבוט נפטר משפעת בביתו שבהמפסטד, לונדון, ב-12 באוקטובר 1926, ונקבר בבית הקברות של המפסטד שבמערב המפסטד בלונדון.

חיבוריו
-------

אבוט פרסם יצירות רבות בתאולוגיה, וגישתו הליברלית בתאולוגיה, משתקפת בספריו. כתאולוג הוא מתואר כנועז בנתינת פרשנות רחבה לדוקטרינות הכנסייה, וכמי שהיה מטיף מרשים: על הדוכן היה נועז ומקורי. 

עוד בעת כהונתו כמורה וכמרצה כבר התחיל לכתוב ולפרסם ספרים רבים. את ספרו הנודע ביותר, הנובלה שטוחלנדיה, פנטזיה מתמטית המבקרת בצורה סאטירית את החברה הוויקטוריאנית, פרסם ב-1884. ב-1889 פרש מתפקידיו כמורה וכמרצה, והתמסר לעיסוקיו בספרות ובתאלוגיה. 

אבוט עסק גם בבלשנות, ואף פרסם ספרים שונים בנושא דוגמת "דקדוק שייקספיר", "שיעורי אנגלית עבור אנגלים" ו"כיצד לכתוב בבהירות". בנוסף לכך, כתב אבוט יצירות על מגוון רחב של נושאים.

קישורים חיצוניים
----------------

ויקישיתוף מדיה וקבצים בנושא **אדווין אבוט אבוט** בוויקישיתוף
* 

* אדווין אבוט אבוט, באתר MacTutor (באנגלית)
* כתבי אדווין אבוט אבוט בפרויקט גוטנברג (באנגלית)
* אדוין אבוט (1838-1926), דף שער בספרייה הלאומית

הערות שוליים
------------

1. 1 2 3 4  O'Connor, John J.; Robertson, Edmund F. "***Edwin Abbott Abbott***", MacTutor History of Mathematics website
2. 1 2 3  Biography by L R Farnell, rev. Rosemary Jann, in ***Dictionary of National Biography*** (Oxford, 2004).
3. ↑  התיאורים הם על פי ציטוטים.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257323405171
* BIBSYS: 90527647
* BNE: XX1171153
* BnF: cb121301475 (data)
* CANTIC: a10240019
* CiNii: DA0242380X
* DAAO: ernest-edwin-abbott
* GND: 116000554
* ICCU: CFIV094905
* ISNI: 0000 0003 6863 6729
* LCCN: n50034802
* LNB: 000004448
* MusicBrainz: f3b9b822-687d-4a4a-a4cc-0f28aaf9d344
* NDL: 00430861
* NKC: jn20000600003
* NLA: 35000161
* NLG: 121063
* NLK: KAC199600032
* NTA: 071787305
* RERO: 02-A002903270
* SELIBR: 340317
* SNAC: w6ng4rvc
* SUDOC: 029742730
* Trove: 784411
* VIAF: 2505657
* WorldCat: lccn-n50034802

 |